# data[].attributes.body
Tajuk : Tikus Bermesyuarat

# data[].attributes.body
Tajuk : Si Tanggang

# data[].attributes.attachment_caption
Rakamkan penyampaian cerita anda secara kreatif dan muat naik di ruangan yang disediakan (mengikut tahun). 

# data[].attributes.headline
Yang berikut adalah koleksi cerita yang boleh dipilih. 

# data[].attributes.subject
Yang berikut adalah koleksi cerita yang boleh dipilih. 

# data[].attributes.attachment_link.readable_text
SK DATUK HAJI BAGINDA
MERLIMAU MELAKA.

SILA CATATKAN DALAM FAIL NILAM

BATU BELAH BATU BERTANGKUP

Terdapat sebuah keluarga yang tinggal di hujung kampung. Mereka
ialah Mak Tanjung serta anak-anaknya, Melur dan Pekan.

Mak Tanjung terinign makan telur ikan tembakul. Dia pergi menyauk
ikan tembakul di sungai.

Mak Tanjung dapat menangkap seekor ikan tembakul. "Telur ikan
tembakul amat sedap. Aku tidak sabar makan telurnya," kata Mak

Tanjung.

Dia pun membawa ikan tembakul itu pulang ke rumah. Mak Tanjung
meminta Melur memasak gulai ikan manakala telurnya pula digoreng.

Kemudian Mak Tanjung ke hutan untuk mencari kayu api.

Bau gulai ikan tembakul menyebabkan Pekan berasa lapar. Pekan
berjumpa kakaknya. Dia mengadu yang dia berasa lapar.

Pekan menjerit-jerit mahu makan kerana lapar. Melur merasa kasihan
melihat Pekan yang kelaparan. Akhirnya dia mengalah.

Pekan makan semua telur ikan tembakul. Melur berasa sangat
terkejut.Melur tidak tahu bagaimana hendak memberitahu perkara itu

kepada emaknya.

Tidak lama kemudian Mak Tanjung balik ke rumah. "Sampai hati kamu
berdua buat emak begini," rungut Mak Tanjung. Air mata Mak Tanjung

mengalir tidak berhenti-henti.

Mak Tanjung berlari ke arah batu belah batu bertangkup. Batu itu
berpuaka. "Emak, jangan tinggalkan kami," jerit Melur dan Pekan

sambil mengejar emak mereka.

"Wahai batu, telanlah aku. Aku tidak dapat makan telur ikan
tembakul," kata Mak Tanjung. Batu itu pun menelan Mak Tanjung.
Melur dan Pekan menyesal kerana tidak mendengar pesan emak

mereka.

BAWANG MERAH, BAWANG PUTIH

Bapa Bawang Merah sudah meninggal dunia. Bawang Merah
tinggal bersama ibu dan adik tirinya, Bawang Putih.

Bawang Merah dipaksa oleh ibunya melakukan kerja-kerja
rumah yang berat. Bawang Putih pula hanya bermain-main.

Bawang Merah sering menangis berdekatan sebuah perigi.
Dia selalu teringat kepada ibunya. Dia memanggil-manggil

ibunya kerana dia tiada tempat untuk mengadu.

Tiba-tiba, seekor ikan kaloi muncul di permukaan air. "Nak,
akulah ibumu," kata ikan kaloi. "Oh, ibu. Patutlah ibu tidak
pulang. Puas aku mencari ibu," kata Bawang Merah. Tanpa

disedari rupanya ibu tiri Bawang merah ternampak
perbuatannya itu.

Ibu tiri Bawang Merah sentiasa berniat jahat. Dia mendapat
akal. Dia telah menangkap ikan kaloi itu. Dia memberi

Bawang Merah makan gulai ikan kaloi itu tanpa disedarinya.

Pada malam itu, Bawang Merah bermimpi bertemu ibunya.
Ibunya menyuruh dia mencari tulang ikan kaloi itu dan
menanamnya di belakang rumah.

Tidak lama kemudian, Bawang Merah terkejut melihat
sepohon beringin tumbuh di situ. Pada pohon beringin itu, ada

sebuah buaian yang cantik.

Sejak hari itu, Bawang Merah bermain buaian sambil
menyanyi. Suaranya amat merdu sehinggakan dapat
menarik perhatian seorang Putera yang sedang berburu.

Putera menyuruh pengawal-pengawalnya menyiasat suara
itu. Mereka mendapati itu adalah suara Bawang Merah.
Akhirnya, putera pun berkahwin dengan Bawang Merah.

RAJA BERSIUNG

Negeri Kedah diperintah oleh Raja Bersiung. Baginda
mempunyai rupa yang garang dan sangat ditakuti rakyatnya.
Setiap kemahuan Raja Bersiung mesti dipenuhi. Tiada sesiapa

pun yang berani membantah kemahuan Raja Bersiung.

"Cepat masakkan beta makanan," titah Raja Bersiung yang
kelaparan kepada tukang masak. Tukang masak pun

memasak sayur dengan cepat. Tiba-tiba dia terhiris jarinya.
Darah tukang masak menitis ke dalam sayur bayam.

"Beta tidak pernah makan sayur bayam seenak ini," titah Raja
Bersiung. Baginda pun memanggil dan bertanya kepada
tukang masak, mengapa sayur itu sangat sedap.

Tukang masak sangat takut.Dia menceritakan kejadian yang
berlaku kepada Raja Bersiung. "Sayur bayam tuanku
bercampur dengan darah patik," kata tukang masak.

Sejak hari itu, Raja Bersiung sanggup membunuh rakyatnya
untuk memenuhi seleranya. Gigi taring Raja Bersiung
bertambah panjang. Baginda menjadi semakin zalim.

Pada suatu hari, pembesar-pembesar istana bersidang.
Pembesar-pembesar tidak mahu rakyat hidup dalam
ketakutan lagi. Pembesar-pembesar mengajak rakyat
menyerang istana.

"Rakyat beta sudah memberontak lebih baik beta melarikan
diri sebelum dibunuh," kata Raja Bersiong.

Raja Bersiong tidak berani pulang ke istana. Sejak itu Negeri
Kedah aman damai. Rakyat hidup dengan gembira.

SI TANGGANG

Si Tanggang tinggal bersama-sama ibunya di sebuah pulau. Mereka
hidup miskin. Si Tanggang berasa kasihan akan ibunya. Dia ingin
mencari kerja untuk membantu ibunya.

Pada suatu hari, Si Tanggang terjumpa seorang kelasi kapal yang
sedang berehat di tepi pantai itu. Kelasi kapal itu mengajaknya
bekerja bersama. Nakhoda dan kelasi kapal menjaga Si Tanggang
dengan baik. Si Tanggang menjadi anak angkat nahkoda tersebut.

Si Tanggang amat gembira.

Beberapa tahun kemudian, Nakhoda menyerahkan kapal kepada
Si Tanggang. Kini Si Tanggang menjadi seorang Nakhoda yang
berani. Dia sentiasa melawan lanun-lanun yang ingin menahan
kapalnya. Lanun- lanun tidak berani lagi menahan kapal Si
Tanggang.

Si Tanggang juga seorang ahli perniagaan yang bijak. Dia menjadi
kaya raya. Si Tanggang berkahwin dengan seorang puteri. Dia

sudah melupakan ibunya. Si Tanggang sering membawa isterinya
belayar.

Pada suatu hari, ribut berlaku. kelasi-kelasi kapal berusaha untuk
menyelamatkan kapal daripada karam. Ribut membawa kapal Si

Tanggang ke kampung asalnya.

Penduduk kampung ternampak Si Tanggang. Mereka memberitahu
ibunya tentang kepulangan Si Tanggang.

"Aku tidak sabar untuk bertemu anakku," kata ibu Si Tanggang. Si
ibu menaiki sampan untuk ke kapal Si Tanggang.

Si Tanggang berasa sangat malu melihat keadaan ibunya yang
miskin itu. Dia tidak mengakui itu ibunya. "Kamu turun dari kapal ini."

tengking Si Tanggang.

"Sampai hati kamu membuat ibu begini," kata ibu Si Tanggang
sambil menangis. Ibu Si Tanggang pun berdoa kepada tuhan.
Tiba-tiba kilat memancar di langit. sedikit demi sedikit tubuh Si
Tanggang bertukar menjadi batu. Si Tanggang anak derhaka

tenggelam bersama-sama kapalnya.

PUNGGUK RINDU AKAN BULAN

Di bulan, terdapat seorang putera yang kacak bernama
Putera Pungguk. Putera Pungguk ingin berkahwin dengan Puteri

Bulan yang cantik rupawan.

Putera Pungguk sangat sayang akan isterinya. Segala
kemahuan Puteri Bulan akan dituruti.

Pada suatu hari, Puteri Bulan berkata, " Adinda mahu
sekuntum bunga putih di bumi." "Bolehkah kanda ambilkan

untuk adinda," kata Puteri Bulan lagi.

Putera Pungguk terkejut akan permintaan itu. Bumi sangat
jauh dari bulan. Putera Pungguk pun memberitahu
ayahandanya yang dia akan turun ke bumi.

Ayahanda Putera Pungguk terkejut mendengar permintaan
anakandanya itu. "Kamu akan terkena sumpahan jika turun ke

bumi," kata ayahandanya.

Putera Pungguk tetap mahu pergi ke Bumi. Dia ingin
menunaikan janjinya kepada Puteri Bulan.

Putera Pungguk pun turun ke bumi. Dia segera mencari-cari
bunga yang diminta oleh Puteri Bulan. Putera Pungguk berasa

hampa.

Tiba-tiba, tubuh Putera Pungguk semakin mengecil dan
ditumbuhi bulu. Kini dia telah bertukar menjadi seekor burung

pungguk. Putera berasa sedih. Dia tidak dapat pulang ke
bulan lagi.

Sejak hari itu, Putera Pungguk sentiasa merindui Puteri Bulan.
Setiap kali apabila bulan mengambang, Putera Pungguk akan

merenung ke bulan.

PUTERI BUNIAN

Awang mencari rezeki dengan menangkap ketam. Awang
menangkap ketam menggunakan bubu. Dia akan meletakkan

bubuh di dalam sungai.

Hari ini nasib Awang sungguh malang. Sepanjang hari menunggu,
seekor ketam pun belum dapat ditangkapnya. Dia berasa hairan.

Tiba-tiba Awang teringat akan bubunya yang sebuah lagi di hulu
sungai. Awang pun pergi ke sana dan berharap bubu itu dapat

menangkap beberapa ekor ketam.

Apabila bubu diangkat, Awang berasa terkejut. Terdapat seekor
ketam yang sangat berat terperangkap di dalamnya.

Ketika menarik bubu keluar. Tiba-tiba ketam itu berkata, "Wahai
tuan hamba. Tolonglah lepaskan hamba." "Hamba akan memberi
apa-apa sahaja kepada tuan hamba. Tolonglah lepaskan hamba"

rayu ketam lagi.

Awang berasa kasihan kepada ketam. Dia pun segera
melepaskan ketam itu. Kemudian dia pulang.

Setibanya di rumah, Awang berasa amat terkejut. Rumahnya
yang buruk telah bertukar menjadi rumah yang cantik. Awang

berasa begitu gembira.

Pada malamnya, Awang bermimpi. Seorang tua berjubah putih
memberitahu Awang bahawa ketam besar itu sebenarnya

seorang Puteri Bunian yang disumpah. Sumpah itu akan berakhir,
jika Awang sanggup mematuhi syaratnya untuk berkahwin
dengan tuan puteri tersebut.

Setelah terjaga daripada tidurnya. Awang terus ke hulu sungai. Dia
menyatakan hasratnya untuk mengahwini puteri itu. Tiba-tiba
seorang puteri yang sangat jelita muncul.

Sejak berkahwin dengan Puteri Bunian kehidupan Awang
bertambah selesa. Mereka berdua hidup aman bahagia. Awang

tetap merendah diri. Dia membantu penduduk kampung yang
miskin.

IKAN SEMBILANG

Terdapat sebuah tasik di pinggir kampong. Di dalam tasik itu
ada banyak ikan. Namun begitu tiada sesiapa pun yang
berani menangkap ikan di tasik itu

Dikatakan sesiapa sahaja yang cuba menangkap ikan di
situ akan ditimpa bencana.

Suri baru berpindah ke kampung itu. "Mustahil menangkap
ikan boleh membawa bencana kepada aku," kata Suri.

Ketika bulan mengambang, Suri pergi ke tasik itu. Dia
membawa serawan jala dan beras sebagai umpan.

Suri menabur beras ke dalam tasik. Ikan di dalam tasik itu,
berebut-rebut untuk makan beras. Setelah berjaya

menangkap sembilan ekor ikan, Suri pun pulang. Dia pun
menyiang ikan- ikan itu. Kemudian dia memasak ke semua

ikan- ikan itu sebelum dimakan.

Keesokkan paginya, Suri berasa sakit perut. Dia menjerit
meminta tolong. Jiran-jirannya datang untuk membantu.

Namun tiada siapa dapat menolongnya.

Tiba-tiba terdengar suara dari mulut Suri. Kamu telah makan
sembilan ekor ikan. Sekarang, sebagai balasan kamu
disumpah menjadi ikan sembilang.

Inilah balasan kepada orang yang degil dan suka bertindak
sesuka hati.

NYAMUK JELMAAN

Di sebuah kampung terdapat seorang yang kaya. Dia digelar
Orang Kaya Dali.

Pada suatu hari, pekerja-pekerja Orang Kaya Dali
terkejut. Mereka melihat beberapa ekor kambing mati. Cara

kematian haiwan ternakan itu amat ganjil.

Terdapat lubang besar pada leher bangkai kambing itu.
Kambing itu mati disebabkan darahnya telah dihisap sehingga

kering

"Kamu semua mesti cari pembunuh haiwan ternakan kita,"
kata Orang Kaya Dali. Dia merasa marah kepada para
pekerjanya kerana cuai.

"Kami tidak cuai," kata para pekerjanya. Kami mengawal
siang dan malam. Orang Kaya Dali mahu menyiasat sendiri
punca kejadian itu. Dia membiarkan seekor kambing meragut
rumput manakala dia pula mengintip dari belakang sepohon

pokok.

Orang Kaya Dali mendengar bunyi dengungan. "Rupa-
rupanya bukan manusia yang membunuh ternakanku,"

katanya. Rupa makhluk itu sangat aneh.

Orang Kaya Dali memukul makhluk itu dengan sebatang
kayu berkali-kali sehingga mati. Bangkai makhluk itu dibuang

ke dalam sungai.

Selang beberapa hari, beribu-ribu ekor serangga kecil
menjelma daripada bangkai makhluk itu. Serangga itu
membiak dengan cepat. Serangga itu sangat merbahaya
kepada manusia. Serangga kecil itu dikenali sebagai
nyamuk. Nyamuk menghisap darah manusia Sebagai balasan

perbuatan Orang Kaya Dali.

Panduan Catatan Nilam.

2 4
5
3

1

1. Judul atau tajuk cerita. (Boleh tulis untuk ke semua tajuk cerita)
2. Tandakan (/) pada bahagian ini. (Petikan cerpen ini bukan buku)
3. Tandakan (/) pada bahagian ini. (Cerita ini di dalam Bahasa Melayu)
4. Tuliskan 1 untuk ke semua tajuk cerita.
5. Contoh aktiviti yang bersesuaian dengan anak-anak ialah mengeja,

bercerita semula atau mencari makna perkataan. (Aktiviti dipilih
mengikut kesesuaian tahap penguasaan murid).

Selamat Membaca.
Terima kasih.

Puan Hazatuladawia Habu Hassan.
Guru Bahasa Melayu
SK Datuk Haji Baginda.

#PerintahKawalanPergerakan
#DudukdiRumah
#COVID-19

# data[].attributes.attachment_link.description
SK DATUK HAJI BAGINDA MERLIMAU MELAKA. SILA CATATKAN DALAM FAIL NILAM BATU BELAH BATU BERTANGKUP Terdapat sebuah keluarga yang tinggal di hujung kampung. Mereka ialah Mak Tanjung serta anak-anaknya, Melur dan Pekan. Mak Tanjung terinign makan telur ikan tembakul. Dia pergi menyauk ikan tembakul di sungai. Mak Tanjung dapat menangkap seekor ikan tembakul.